blåtrost
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler,Fluesnapperfamilien,Monticola
Blåtrost er en fugleart i fluesnapperfamilien. Den er 21 til 23 centimeter stor, på størrelse med en rødvingetrost. Hannen er lys blågrå med svarte vinger og hale, og hunnen er brunspraglet. Den ble tidligere regnet til trostefamilien.
Blåtrosten hekker i hele middelhavsområdet og Nord-Afrika og fra Sentral-Asia til Kina og Malaysia. Den hekker i klipperikt, bratt terreng ved kyster, i fjellraviner og lignende, noen ganger også i steinbrudd. Den lever av insekter, plantedeler og mindre firfisler. Den ses iblant tilfeldig i Nord-Europa, men er ikke observert i Norge. Les mer i Store norske leksikon fluesnapperfamilien trostefamilien